13. Skovklimaet 319 



antydet foran. Grenretningen har stor Betydning for Mængden af 

 det Vand, der løber ned, og for Retningen. Bogens Grene leder 

 Vandet ind til Stammen, Granens, som største Modsætning til den, 

 bort fra Stammen. Medens Bøgens Stamme hurtig bliver vaad, fordi 

 Barken er saa glat, varer det meget længere før Rød-Granens, Ædel- 

 granens og Egens bliver det, især naar Regnen falder lodret. Riegier 



Fig. 174. Bøgeskov i April. Ned ad Træerne ses sorte Regnstriber, tydeligst paa dem i Midten, dog 

 ogsaa paa den tykke Stamme til venstre og andre. (E. W.) 



angiver Mængden af det Vand, der løber ned ad Bøg til 12,8 °/o, ad 

 Eg til 5,7 °/o og ad Rødgran til 1,3%. Ramann antager, at af 

 35,4%, der bliver hængende paa Bøgen, løber de 15% ned ad 

 Stammen, og 20% fordamper. 



Fordampningen i Skoven er mindre end uden for den, paa Grund 

 af det svagere Lys, den større Kølighed og den svagere Blæst. Dette 

 kommer ogsaa Jordbunden til gode ; navnlig den løse og porøse Muld- 

 bund optager og fastholder Nedbøren godt; Bundvegetationen, især 

 Mosdækkerne, hindrer Vandet i at strømme rask bort. Tag Skoven 

 bort, og Jordbunden bliver haard ved Regndraabernes Slag og ved 



